ሳውዲ ዓረቢያ ከወንጀል ነጻ የሆኑ ኢትዮጵያውያን ሰራተኞችን ለመቀበል ተስማማች
ሚኒስትሩ ዓሊ አልግሐፊስ ከኢትዮጵያው የሰራተኛና ማህበራዊ ጉዳዮች ሚኒስትር አብዱልፈታህ አብዱላሂ ሐሰን ጋር ስምምነት  ተፈራርመዋል፡፡በስምምነቱ መሰረት የኢትዮጵያ መንግሥት በሀገሪቱ ህግ መሰረት የተሰጣቸውን ስራ በአግባቡ ለማከናወን የሚያስል የተሟላ ጤናና እውቀት ያላቸውን እንዲሁም ከወንጀል ነጻ የሆኑ  ሰራተኞችን ብቻ ለመላክ ከስምምነት ላይ ደርሰዋል ፡፡ስምምነቱ የሰራተኞችንና የአሰሪዎችን መብቶች ለማስከበርና የአሰሪና ሰራተኛ ውሉን ተፈጻሚነትም ለማረጋገጥ እንደሚያግዝ የሰራተኛና ማህበራዊ ልማት ሚኒስትሩአሊ አልግሐፊስገልጸዋልከዚህ በተጨማሪ የኢትዮጵያ መንግሥት ለሰራተኞቹ በሀገር ውስጥ አስፈላጊውን ስልጠና መስጠትና የሳውዲ አረቢያን የሥራ ባህርይ፣ ባህልና ህግ  የማስገንዘብ ሃላፊነቱን መውሰዱን ነው ያመለከቱት ፡፡የሰራተኛ ምልመላውንም ህጋዊ ፈቃድ ባላቸው ድርጅቶች አማካኝነት ብቻ ለማከናወን ከስምምነት ላይ የደረሱት ፡፡የኢትዮጵያ መንግሥት ሰራተኛቹ ወደ ስራ ከመሰማራታቸው በፊት የሀገሪቱን ህግና ስርዓት ለማስገንዘብ  የሚያስችሉ ስራዎችን ለመስራት ዝግጁ መሆኑን የኢፌዲሪ ሰራተኛና ማህበራዊ ሚኒስትር አስታውቀዋል፡፡በአሰሪና ሰራተኛ አገናኝ ድርጅቶች በኩል የሚቀርቡ ሰነዶችን የማረጋገጥ ስራ እንደሚሰራም ጠቁመዋል፡፡ስምምነቱ በስራ ውሉ መሰረት አሰሪዎቹ ለሰራተኞቹ በሚከፈቱ የባንክ ሂሳብ ቁጥሮች አማካኝነት ደመወዛቸውን ወደየሀገራቸው ለማስተላለፍ እንደሚያስችላቸውም ነው የተመለከተው ፡፡ምንጭ-Saudi Gazette